Respont an Ofis:        Aljeria  Ne gaver nemet ar stumm-se e brezhoneg (ma lakaer a-gostez stummoù gallek implijet e brezhoneg : (an) Aljeri)    An daou stumm a gaver e brezhoneg hiziv an deiz.  Ar stumm Egipt eo a gaver war roll TermBret, e geriadurioù R. Hemon*, war geriadur An Here ha war kartenn ar bed embannet gant TES.  Stank a-walch e kaver ar stumm Ejipt ivez : geriadurioù Favereau, Delaporte, Vallée, hag er skridoù kozh  dre vras (skrivet gant « g » a-wechoù, met gant distagadur ar galleg da lavarout eo /å/).  Dre gomz moarvat e ra kalz a dud gant Ejipt :  1) abalamour ma kaver ar stumm-se e skridoù zo ha maz eo ur stumm zo testeniekaet mat hag a-gozh e brezhoneg.  2) abalamour ma tistagont heñvel ouzh ar galleg (« lezenn al leziregezh », a ra dan dud implijout stummoù heñvel ouzh ar re zo e galleg). Pe e vefe skrivet gant « j » pe gant « g », e vo distaget /å/ ganto, rak ne daolont ket evezh ouzh an diforch  distagadur splann zo e brezhoneg etre ar skrivadoù J ha G. Ha klevout a reer traoù evel Beljia, jeografiezh, gant tud a ra koulskoude gant stummoù « brezhonek », pa ne reont ket gant stummoù gallek (a-hend-all e lavarfent Beljik, jeografi).      * er geriadurioù bihan, galleg-brezhoneg pe brezhoneg-galleg e kaver Egipt. Er Geriadur Istorel avat e kaver ar stumm Ejipt.